text: Føroysku kvinnurnar skulu nú spæla Nations League og leggja fyri fríggjakvøldið við nýggjum høvuðsvenjari. Heimadysturin í Havn byrjar klokkan 18.
text: #000002
text: Nú hevur UEFA tikið stig til Nations League í kvinnufótbólti eisini, og fer hetta at geva Føroyum øðrvísi avbjóðingar (Mynd: Bjarni Enghamar/FSF)
text: #000003
text: Seinastu tíggju árini hevur føroyska A-landsliðið við kvinnum regluliga spælt undankappingardystir. Í ógvuliga nógvum dystum hevur munurin verið heilt stórur, og ikki síðani undan-undankapping í Føroyum í 2017, og fyriuttan Baltic Cup, hevur liðið fingið stig.Nú hevur UEFA tikið stig til Nations League í kvinnufótbólti eisini, og fer hetta at geva Føroyum øðrvísi avbjóðingar. Talan verður um dystir, sum okkara hava nógv betri møguleika at vera væl við í.Føroyar eru í Deild C, sum er tann lægsta av trimum. Í fyrsta bólkinum eru mótstøðuliðini Montenegro, Kýpros og Aserbadjan. Heldur ilt er at meta um styrkina hjá teimum, men útfrá dystum hjá ungdómslandsliðnum og eisini onkrum A-landsdyst burdi møguleikarnir verið fínir.Tá Føroyar vunnu undan-undanbólkin í 2017 var ein av sigrunum móti Montenegro. Tá endaði tað 2-1. Í 2013 endaði tað 3-3 millum liðini.Svenn Olsen, hjálparvenjari og danska Signe Pries Andersen, sum er nýggj í sessinum sum høvuðsvenjari (Mynd: Bjarni Enghamar / FSF)Sí eisini: Gott lag og nýggj andlitHópurin hevur fyrsti venjingina saman í gjár. Fleiri eru ikki serligar royndar í A-landsliðshøpi. Høvðusvenjarin Signe Pries Andersen hevur skjótt sína fyrstu stóru próvtøku.Byrjað verður móti júst Montenegro á heimavølli fríggjadagin (22.09) klokkan 18, og týsdagin í næstu viku spæla Føroyar á útivølli móti Kýpros. Atgongumerki til Føroyar - Montenegro fáast her
text: #000004